**Sveučilište Josipa Jurja Strossmayera u Osijeku**

**Ekonomski fakultet u Osijeku**

**Centar za cjeloživotno učenje**

**objavljuje**

**JAVNI POZIV**

**za upis polaznika na program cjeloživotnog učenja**

**„*Cost - benefit* analiza (Analiza troškova i koristi)“**

Program cjeloživotnog učenja „*Cost - benefit* analiza (Analiza troškova i koristi)“ sastoji se od 4 obvezna kolegija (Programi i fondovi EU u programskom razdoblju, MS Excel u funkciji provođenja financijske i ekonomske analize, Financijska analiza investicijskih projekata, Ekonomska analiza investicijskih projekata) koji se izvode u obliku interaktivne nastave u ukupnom trajanju 40 sati.

Planirani početak programa je **rujan 2024. godine**. O točnom datumu početka izvođenja programa polaznici će biti informirani nakon isteka roka za prijavu a prije upisa na program.

Završetkom Programa stječe se potvrda o završenom programu cjeloživotnog učenja „Cost - benefit analiza (Analiza troškova i koristi)“.

UVJETI UPISA:

Programu cjeloživotnog učenja „Cost - benefit analiza (Analiza troškova i koristi)“ mogu pristupati kandidati koji žele steći znanja iz područja izrade cost - benefit analize uz uvjet minimalno završenog četverogodišnjeg srednjoškolskog programa (osobe s minimalno završenim 4.2. stupnjem obrazovanja (prema EKO i HKO; sva područja)).

Program je namijenjen analitičarima, djelatnicima u javnom sektoru koji obavljaju poslove pripreme i ocjene projekata za prijavu na natječaje EU fondova i programa ali i osobama koje se u okviru svog redovitog poslovanja bave planiranjem i ocjenom investicijskih projekata.

Polaznici programa cjeloživotnog učenja mogu biti osobe koje su u svom dosadašnjem obrazovnom i/ili radnom iskustvu stekle određena znanja, vještine i kompetencije iz područja izrade projektnih prijedloga i provedbe analize troškova i koristi te ovu edukaciju prepoznaju kao priliku za unapređivanje i razvoj vlastite poslovne karijere jednako kao i one osobe koje takvih iskustava nemaju. Naime, program je osmišljen na način da su za praćenje njegovog sadržaja i usvajanje znanja dovoljna osnovna predznanja iz ekonomskog područja i korištenja informacijsko komunikacijskih tehnologija te je upravo zato i predviđena mogućnost upisa polaznika iz različitih područja.

Upisna cijena programa iznosi 600,00 EUR po polazniku.

Uz prijavu pristupnici obvezno prilažu:

1. [Popunjeni obrazac prijave](https://forms.gle/NtPPAugWXVpSSWqBA) (objavljen na mrežnim stranicama Ekonomskog fakulteta u Osijeku).

Obrascu je moguće pristupiti i putem poveznice: <https://forms.gle/NtPPAugWXVpSSWqBA>

1. presliku svjedodžbe o stečenoj stručnoj spremi
2. presliku identifikacijske isprave
3. popunjen i potpisan obrazac [Privole za prikupljanje i obradu osobnih podataka](https://tinyurl.com/mr2mjb5e) objavljen na mrežnim stranicama Ekonomskog fakulteta u Osijeku i uz prijavni obrazac (točka 1.). Obrascu je moguće pristupiti i putem poveznice: <https://tinyurl.com/mr2mjb5e>

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Prijave s dokazima o ispunjavanju uvjeta podnose se **do 15. rujna 2024. godine** putem obrasca za prijavu uz obvezno učitavanje dokumentacije i navođenje traženih podataka navedenih u okviru ovog javnog poziva u obrazac prijave.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Dodatne obavijesti pristupnici mogu zatražiti od voditeljice programa cjeloživotnog učenja ili u Centru za cjeloživotno učenje:

Prof. dr. sc. Dubravka Pekanov

Voditeljica programa cjeloživotnog učenja

e-mail: dubravka.pekanov@efos.hr

Tel: +385 (0)31 224 448

Mob: +385 (0)91 220 44 85

Centar za cjeloživotno učenje:

Valentina Helajz, univ. spec. oec.

e-mail: valentina.helajz@efos.hr

Tel: +385 (0)31 22 44 00 (centrala)

Mob: +385 (0)91 2244 183

**DEKAN**

**Prof. dr. sc. Boris Crnković**